Brets Kalens

Pīters Brets Kalens (angļu: Peter Brett Cullen; dzimis 1956. gada 26. augustā) ir amerikāņu aktieris, kurš plašāl pazīstams kā Maikls Stepords seriālā "Ambiciozās istabenes", Artūrs Krosbijs seriālā Narcos, Natāns Ingrams seriālā Person of Interest un Iļja Koslovs seriālā "Melnais saraksts". Arī pazīstams ar savām lomām filmās "Džokers", "Sarkanā rītausma" un "Rēgu bruņinieks", kā arī seriālos "Pazudušie", "Īsts detektīvs" un "Zem kupola".

 Dzīvesgājums 
Brets Kalens piedzima 1956. gada 26. augustā Hjūstonā, Teksasā, naftas kompānijas īpašniekam Lusjēnam Kalenam un Ketrīnai Kalenai. Pusaudža gados Brets Kalens nodarbojās ar sērfošanu un reiz gandrīz noslīka pie Meksikas krastiem. 1974. gadā Kalens absolvēja Medisonas vidusskolu Hjūstonā un pēc tam iestājās Hjūstonas Universitātē, kur studēja aktiermākslu pie slavenā skolotāja Sesila Piketa. Pats aktieris stāsta, ka aktiermākslu sācis apgūt tāpēc, ka viņa vidusskolas drāmas stundās "nebija mājasdarbu" un viņš pats vēl nezināja, ko vēlas darīt turpmāk. Tomēr pēc piedalīšanās vienā lugā viņš ieguva iespēju pievienoties Sesila Piketa aktieru kursam.

Unversitāte Brets Kalens satika Denisu Kveidu, ar kuru viņam izveidojās draudzība. Vēlāk, 2000. gados, Kalens iepazīstināja Kveidu ar viņa trešo sievu Kimberliju Bafingtoni. Brets Kalens universitātē arī sacensību kārtā nodarbojās ar paukošanu.

 Karjera 
Pēc universitātes absolvēšanas 1979. gadā Brets Kalens nolēma pārcelties uz Ņujorku un pievērsties teātrim. Tomēr pirms tam viņš mēģināja pretendēt uz lomu filmā Urban Cowboy, kur galveno lomu atveidoja Džons Travolta, taču tika noraidīts. Pēc tam Džona Travoltas aģents ieteica Kalenam izmēģināt aktiera karjeru Amerikas rietumos. Aktieris tā arī izdarīja, atsakoties no vēlmes studēt Floridas Universitātē. Pēc Kalena teiktā, Losandželosā viņam paveicās, un viņš drīz ieguva otrā plāna lomu seriālā The Chisholms, kas kļuva par viņa debijas lomu televīzijā.

1986. gadā Brets Kalens debitēja kino, atveidojot galveno lomu filmā Stewardess School. No 1986. līdz 1988. gadam aktieris spēlēja vienu no galvenajām lomām ziepju operā Falcon Crest. Pēc daudzām epizodiskām lomām televīzijas seriālos, 1994. gadā Brets Kalens parādījās nelielā lomā filmā "Vaiats Erps" kopā ar Denisu Kveidu. Vēlāk, 1995. gadā, Kalens atveidoja otrā plāna lomu kopā ar Denisu Kveidu filmā "Sarunas vērts", savukārt 2011. gadā Kveids filmējās filmā Beneath the Darkness, kuru producēja Kalens. 2023. gadā aktieri atkalapvienojās filmā The Long Game.

1995. gadā Brets Kalens filmējās nelielā lomā filmā "Apollo 13". Vēlāk, uzzinot, ka Toms Henkss un Rons Hauards — filmas "Apollo 13" galvenais aktieris un režisors, plāno veidot miniseriālu "No Zemes uz Mēnesi", kas arī būtu veltīts ASV kosmosa izpētes tēmai, Brets Kalens nolēma tajā piedalīties. Viņš pat sazinājās ar Henksu un vēlāk ieguva Deivida Skota, Apollo 15 misijas dalībnieka, lomu, atveidojot viņu trīs sērijās. 1998. Brets Kalens spēlēja galveno lomu seriālā Legacy, pateicoties savai interesei par vēsturi un Amerikas pilsoņu karu, pēc kura nobeigumām norisinās seriāla darbība. Tomēr 1999. gadā seriāls tika atcelts pēc vienas sezonas.

2003. gadā Brets Kalens atveidoja nelielu lomu filmā "Cietuma komanda", bet 2007. gadā viņš atveidoja galvenā varoņa tēvu filmā "Rēgu bruņinieks". 2005. gadā aktieris parādījās Gūdvina lomā seriāla "Pazudušie" otrās sezonas vienā epizodē. Vēlāk viņš atkārtoja šo lomu divās trešās sezonas epizodēs un vienā ceturtās sezonas epizodē. No 2009. līdz 2012. gadam Brets Kalens spēlēja otrā plāna lomu seriālā Make It or Break It. 2012. gadā aktieris atveidoja otrā plāna lomu filmā "Sarkanā rītausma", kas ir 1984. gada tāda paša nosaukuma filmas pārtaisījums. Tajā pašā gadā Kalens parādījās arī nelielā lomā filmā "Tumšais bruņinieks atgriežas".

2013. gadā viņš pievienojās seriāla "Ambiciozās istabenes" aktieru sastāvam. Seriālu veidoja "Bīstamās mājsaimnieces" autors Marks Čerijs, un Kalens tajā piedalījās divās epizodēs. Aktieris pameta "Ambiciozās mājsaimnieces" otrās sezonas laikā, taču 2015. gadā atgriezās trešajā sezonā. No 2014. līdz 2015. gadam viņš spēlēja galvenā varoņa tēvu seriālā "Zem kupola". No 2011. līdz 2016. gadam Kalens parādījās atkārtotā lomā katrā seriāla Person of Interest sezonā. No 2016. līdz 2017. gadam viņš atveidoja otrā plāna lomu seriālā Narcos. 2019. gadā aktieris spēlēja atkārtotu lomu seriāla "Īsts detektīvs" trešajā sezonā. Tajā pašā gadā aktieris Aleks Boldvins citu projektu dēļ nevarēja atveidot Betmena tēvu Tomasu Veinu filmā "Džokers", tāpēc viņa vietā lomā stājās Brets Kalens. No 2019. līdz 2021. gadam aktieris filmējās astoņās seriāla "Melnais saraksts" sērijās. 2026. gadā Brets Kalens parādīsies seriāla "Jeloustouna" atvasinātajā seriālā Marshals.

 Personīgā dzīve 
Ap 1985. gadu Brets Kalens sāka attiecības ar aktrisi Mišelu Litlu, ar kuru vēlāk apprecējās. 1995. gadā viņiem piedzima meita Hārpere, kura arī kļuva par aktrisi. Kopš 2011. gada Brets Kalens ir organizācijas Houston Works pārstāvis, kas palīdz Hjūstonas iedzīvotājiem ar nodarbinātību, stipendijām, konsultācijām un citu atbalstu.

 Izvēlēta filmogrāfija 

 Lomas filmās 
GadsNosaukumsLoma1986Stewardess SchoolFilo Hendersons1994"Vaiats Erps" (Wyatt Earp)klaidonis1995"Sarunas vērts" (Something to Talk About)Džeimijs Džonsons"Apollo 13" (Apollo 13)kosmosa kuģa komunikators1997Perfect BodyDeivids Bleirs2000"Rezervisti" (The Replacements)Edijs Mertels2002Nancy DrewKarsons Drū2003"Nacionālā drošība" (National Security)Hestons2004DeceitSems Penijs2006"Cietuma komanda" (Gridiron Gang)Frenks Torenss2007"Rēgu bruņinieks" (Ghost Rider)Bartons Bleizs2008"Degošais līdzenums" (The Burning Plain)Roberts2010SkatelandDeivids VilersThe RunawaysČerijas tētis2011Beneath the Darknessseržants NikersonsPunctureNatenjels PraissMonte CarloRoberts2012The Guilt TripBens Grovs"Sarkanā rītausma" (Red Dawn)Toms Ekerts"Tumšais bruņinieks atgriežas" (The Dark Knight Rises)kongresmenis Bairons Gilijs201342Klejs Hopers2016The Shallowstētis2019"Džokers" (Joker)Tomass Veins2021"Ceļojums atmiņā" (Reminiscence)Volters Silvans2022American CarnageHārpers Fins2023The Long GameMiltons Kokss2025Safe HouseMaršals

 Televīzija 
GadsNosaukumsLomaPiezīmes1980The ChisholmsGideons Čišolmsotrā plāna loma; 9 sērijas1982"Lazarete" (M*A*S*H)pulkvedis Tomass Entonijs Makignijs sērija: Blood and Guts1986—1988Falcon CrestDens Fikssgalvenā loma; 50 sērijas1989Freddy's NightmaresKārlssērija: Cabin Fever"Alfreds Hičkoks piedavā" (Alfred Hitchcock Presents)Kūperssērija: Night Creatures"Kapeņu stāstiņi" (Tales From the Crypt)Ronijs Praisssērija: Only Sin Deep1994"Metloks" (Matlock)Kevins Gilliamssērija: The TemptationStar Trek: Deep Space NineDeralssērija: Meridian1997Suddenly SusanĀdams3 sērijas"Alija Makbīla" (Ally McBeal)Džeimss Dousonssērija: The Affair1998"No Zemes uz Mēnesi" (From the Earth to the Moon)Deivids Skots3 sērijasThe Outer LimitsDžeimss Mārtinssērija: Final Exam1998—1999LegacyNeds Logansgalvenā loma; 18 sērijas2001"Volkers, Teksasas reindžers" (The Walker)Pīts Dreitonssērija: Justice for All2002Without a TraceGregs Pričards/Pīters Reimondssērija: Midnight Sun2003Cold CaseRobs Dīmers 2003. gadāsērija: Gleen2004—2005"Bīstamās mājsaimnieces" (Desperate Housewives)detektīvs Bernets2 sērijas2005"Monks" (Monk)Džeimss Dafijssērija: Mr. Monk and Little Monk"CSI Maiami" (CSI Miami)Maikls Bolandssērija: 48 Hours to Life2006"Ēnu čuksti" (Ghost Whisperer)Džeks Eplvaitssērija: Melinda's First Ghost2005—2006"Rietumu spārns" (The West Wing)Rejs Salivans5 sērijas2006"NCIS: izmeklēšanas dienests" (NCIS)Tods Gelfands2 sērijas2006—2007"Neglītā Betija" (Ugly Betty)Teds Lebo3 sērijas2007"Norakstītais" (Burn Notice)Lorenss Hendersonssērija: Wanted Man2005—2008"Pazudušie" (Lost)Gūdvins Stenhops4 sērijas2008"Mentālists" (The Mentalist)Deins Kertikssērija: Red Tide2009"Trīs upes" (Three Rivers)Karsonssērija: Ryan's First DayDamagesVeins Setrijs6 sērijas2010JustifiedGregs Deivisssērija: The Collection90210Salivana kungssērija: Holiday Madness2011"Kāsla metode" (Castle)Kristians Dalssērija: Poof, You Are Dead2012"Ķermenis kā pierādījums" (Body Proof)Pērkinss sērija: Shades of Blue2009—2012Make It or Break ItMark Kīlersotrā plāna loma; 18 sērijas2012"Mahinatori" (White Collar)aģents Pattersons2 sērijas2014"Noziedzīgie prāti" (Criminal Minds)Džastins Millss2 sērijas2015"CSI Lasvegasa" (CSI LA)Džons Nolanssērija: Under My Skin2014—2015"Zem kupola" (Under the Dome)Dons Barbara6 sērijas2013; 2015"Ambiciozās istabenes" (Devious Maids)Maikls Stepordsgalvenā loma; 18 sērijas2011—2016Person of InterestNatāns Ingrams11 sērijas2016—2017NarcosĀrturs Krosbijsotrā plāna loma; 15 sērijas2019"Īsts detektīvs" (True Detective)Džeralds Kaindtsotrā plāna loma; 6 sērijas2019—2021"Melnais saraksts" (The Blacklist)Iļja Koslovs8 sērijas2022"FIB" (FBI)Kertiss Grendžssērija: Protective Details2025Ransom CanyonSemjuels Kirklends4 sērijas2026MarshalsHarijs Kroufords

 Atsauces 

 Ārējās saites 

Kategorija:1956. gadā dzimušie
Kategorija:Amerikāņu kinoaktieri
Kategorija:ASV televīzijas aktieri